ΥΛΗ σ. 84 – 97 εκτός από: ***Η σημασία του θεσμού της πόλης-κράτους.***  ***Η οικονομική και κοινωνική οργάνωση* σ. 85-87** από: *Η σημασία του θεσμού της πόλης-κράτους.*…με τον ίδιο τρόπο.

**Περίληψη:**

**Αρχαϊκή εποχή (750-480 π.Χ)** σσ. 84-97

ο χώρος και η οργανωμένη κοινότητα ανθρώπων κάτω από μια κοινή εξουσία

***Τα συστατικά στοιχεία της πόλης-κράτους***

Από **γεωγραφική άποψη:**  **πόλι ή άστυ**, κέντρο άσκησης της εξουσίας

τις περισσότερες φορές περιβαλλόταν από τείχη

**ύπαιθρος χώρα**, ευρύτερη περιοχή γύρω από το κέντρο, όπου υπήρχαν καλλιέργειες και διάφοροι μικρότεροι οικισμοί, οι κώμες.

Από **οργανωτική πλευρά:** οι κάτοικοι της πόλης, οι πολίτες, συμμετείχαν στη διαχείριση των κοινών και έπαιρναν μικρότερο ή μεγαλύτερο μέρος στη λήψη των αποφάσεων.

Το **πολίτευμα** καθοριζόταν από τον τρόπο άσκησης της εξουσίας και από το βαθμό συμμετοχής των πολιτών σε αυτήν.

Ανεξάρτητα από το πολίτευμα η πόλη-κράτος είχε τρεις βασικές επιδιώξεις:

* **ελευθερία** (γι' αυτό αγωνίζονταν για την ανεξαρτησία τους),
* **αυτονομία** (γι' αυτό θέσπιζαν οι ίδιοι τους νόμους που κυβερνούνταν),
* **αυτάρκεια** (γι' αυτό συμμετείχαν στην παραγωγή για να καλύψουν τις ανάγκες τους).

***Η κρίση του ομηρικού κόσμου***

Τα αίτια της κρίσης: στα τέλη του 9ου αι. π.Χ. οι ομηρικές κοινότητες παρουσιάζουν σταδιακά αύξηση του πληθυσμού. Αυτό οδήγησε σε οικονομική κρίση, αφού η καλλιεργήσιμη γη και τα μέσα εκμετάλλευσης ήταν λίγα (η γη ανήκε σε λίγους), δεν υπήρχε ειδίκευση στην εργασία και ούτε υπήρχαν άλλοι πόροι εκτός από τη γη.

Η δύναμη των ευγενών αυξήθηκε, αφού κατείχαν τη γη και εφόσον δεν υπήρχε οργανωμένος στρατός, μπορούσαν να αμφισβητήσουν την εξουσία του βασιλιά. Ήταν γνωστοί ως **άριστοι**, αγαθοί, ευπατρίδες, εσθλοί. Αφιέρωναν πολύ χρόνο στην άσκηση του σώματος και την καλλιέργεια του πνεύματός τους. Ονομάστηκαν **«ιππείς»** γιατί είχαν άλογα και ήταν συνεχώς έτοιμοι για πόλεμο.

Στις πόλεις-κράτη ο πιο πολύς κόσμος ήταν μικρομεσαίοι καλλιεργητές και ακτήμονες. Αυτοί ονομάζονταν το **πλήθος**, ο όχλος, οι κακοί. Πολλοί μετά ασχολήθηκαν με τη βιοτεχνία, το εμπόριο, τη ναυτιλία και πλούτισαν. Όμως δεν ήταν πολιτικά ίσοι με τους ευγενείς.

Η **δουλεία** αναπτύχθηκε σύμφωνα με την αντίληψη ότι ο πολίτης έπρεπε να είναι απαλλαγμένος από τις εργασίες για να ασχολείται με τις υποθέσεις της πόλης, δηλαδή με τα κοινά. Ο αριθμός των δούλων μεγάλωσε από τα χρέη πολλών πολιτών προς τους ευγενείς (Αθήνα) ή από τους κατακτητικούς πολέμους (Σπάρτη).

***Η αντιμετώπιση της κρίσης***

Η οικονομική κρίση αντιμετωπίστηκε με τους ακόλουθους τρόπους:

* *ανάπτυξη της βιοτεχνίας και του εμπορίου,* Αθήνα
* *κατακτητικοί πόλεμοι* και *εδαφική επέκταση* Η Σπάρτη, το Άργος, η Ήλιδα κ.ά.
* *ίδρυση αποικιών* Η Κόρινθος, τα Μέγαρα, η Χαλκίδα, η Μίλητος κ.ά. προσέθεσαν την ίδρυση αποικιών.

Οι Αρκάδες, οι Αιτωλοί, οι Ακαρνάνες, οι Ηπειρώτες, οι Μακεδόνες κ.ά., επειδή ήταν απομονωμένοι, κράτησαν τη φυλετική οργάνωση.

***Ο δεύτερος ελληνικός αποικισμός (8ος-6ος αι. π.Χ.)***

*αποικίζω =στέλνω μακριά από τον οίκο, από την πατρίδα. = η αναγκαστική μετακίνηση και εγκατάσταση σε άλλη περιοχή και η δημιουργία νέας πόλης.* Σε αντίθεση με τον πρώτο, που ήταν πιο αυθόρμητος και ανοργάνωτος και οφειλόταν σε εισβολείς που τους ανάγκασαν να μεταναστεύσουν, ο δεύτερος αποικισμός ήταν οργανωμένος από τη μητέρα πόλη (μητρόπολη) με σκοπό να λύσουν τα οικονομικά και κοινωνικά προβλήματα. Οι αποικίες ήταν νέες πόλεις-κράτη και ήταν αυτόνομες και αυτάρκεις. Χαλαροί δεσμοί με τις μητροπόλεις, ενίοτε εχθρικοί.

Τα **αίτια** του αποικισμού

* η στενοχωρία, που ήταν αποτέλεσμα της αύξησης του πληθυσμού σε συνδυασμό με την περιορισμένη καλλιεργήσιμη γη,
* η έλλειψη πρώτων υλών, κυρίως μετάλλων,
* η αναζήτηση νέων αγορών για αγορά και πώληση αγαθών,
* οι εσωτερικές πολιτικές κρίσεις που απομόνωναν μια ομάδα των κατοίκων,
* οι γνώσεις των Ελλήνων για τους θαλάσσιους δρόμους και τις περιοχές εγκατάστασης
* ο ριψοκίνδυνος χαρακτήρας των Ελλήνων της εποχής, όπως φαίνεται στην Οδύσσεια

**Συνέπειες**: Οι Έλληνες εξαπλώθηκαν στη Μεσόγειο και στον Εύξεινο Πόντο, τα όρια του τότε γνωστού κόσμου. Περιορισμός της δράσης των Φοινίκων.

Όλα τα *στοιχεία του ελληνικού πολιτισμού* (θρησκεία, πολιτική, αισθητικές αντιλήψεις και γενικά ο τρόπος ζωής) μεταφέρθηκαν από τους Έλληνες στις νέες τους πατρίδες. Εκεί μετέδωσαν πολλά πολιτιστικά στοιχεία στους ντόπιους πληθυσμούς. Το κυριότερο είναι ότι διέδωσαν τη γραφή (χαλκιδικό ΑΒητο). Χώροι πειραματισμού.

Το εμπόριο, εκτός από την ανταλλαγή αγαθών, έγινε εμπορευματοχρηματικό, αφού χρησιμοποιούσαν το **νόμισμα**, που έγινε το κύριο μέσο συναλλαγών. Η *ανάπτυξη του εμπορίου και της βιοτεχνίας* επηρέασαν και την κοινωνία. Όσοι πλούτισαν από το εμπόριο και τη βιοτεχνία ήθελαν να λάβουν μέρος στην άσκηση της εξουσίας.

 Η αριστοκρατική οργάνωση πέρασε κρίση. *Αναπτύχθηκε όμως η δουλεία* από την ανάγκη για περισσότερα φτηνά εργατικά χέρια. Για πρώτη φορά χρησιμοποιήθηκαν **αργυρώνητοι,** αγορασμένοι δούλοι, ως παράγοντας οικονομικής ανάπτυξης.

**ΠΟΛΙΤΕΥΜΑΤΑ**

**βασιλεία** - αριστοκρατία - ολιγαρχία - τυραννίδα - δημοκρατία

παρέμεινε η βασιλεία στην Ήπειρος, Μακεδονία όπου διατηρήθηκε η φυλετική οργάνωση

πόλη - κράτος επικράτηση ευγενών, εγκαθίδρυση **αριστοκρατικών** πολιτευμάτων

αποικισμός νέες τάξεις: βιοτέχνες, έμποροι, ναυτικοί, τεχνίτες

**οπλιτική φάλαγγα** νέο στρατιωτικό σώμα από πολίτες που είχαν την ευχέρεια να αγοράζουν τον εξοπλισμό τους. Οδήγησε στην ανάπτυξη της ισότητας

τέλη 7ου αρχές 6ου: οξύνθηκαν οι αγώνες ευγενών, πλουσίων, πλήθους

κωδικοποίηση άγραφου νόμου **νομοθέτες ή αισυμνήτες** (Αίσα+ νέμω = διανέμω δίκαιον, μερτικό μου, Αίσα = το ριζικό, δίκαιο)

Ζάλευκος Χαρώνδας Δυτικές αποικίες

Πιττακός Μυτιλήνη

Λυκούργος Σπάρτη

Δράκων, Σόλων Αθήνα

τιμοκρατικό εξουσία εκ των τιμημάτων (=εσόδων), **ολιγαρχικό**

**τυραννίδα** (λυδική) προσωπική εξουσία Πολυκράτης στη Σάμο Περίανδρος στην Κόρινθο, Θεαγένης στα Μέγαρα, Πεισίστρατος στην Αθήνα

τέλη του 6ου αι. πτώση τυράννων

**νέα ολιγαρχικά καθεστώτα**

Αθήνα, μεταρρύθμιση Κλεισθένη άνοιξε το δρόμο στη δημοκρατία

**εκκλησία του δήμου** **ισηγορία** η δυνατότητα κάθε πολίτη να παίρνει το λόγο και να διατυπώνει ελεύθερα την άποψή του **ισονομία** να συμμετέχει στη διαμόρφωση και στην ψήφιση των νόμων

ΣΠΑΡΤΗ 7ος αι.-2ος αι.: ολιγαρχικό

ΑΘΗΝΑ 7ος αι. - 6ος αι. αριστοκρατία - δημοκρατία

**ΠΟΛΙΤΙΣΜΟΣ**

Πεζός λόγος: **φυσικοί φιλόσοφοι** εξηγούν τη δημιουργία του κόσμου

πρώτα δείγματα ιστορικής γραφής αφήγηση ηθών, εθίμων

**ΤΕΧΝΗ** από την ανατολίζουσα φάση στη διαμόρφωση ελληνικών αισθητικών αντιλήψεων

Αρχιτεκτονικοί ρυθμοί**:** δωρικός, ιωνικός

Αγάλματα: κούροι, κόρες

Κεραμεική τέχνη: μελανόμορφα, ερυθρόμορφα αγγεία

ΛΑΤΡΕΙΑ: πανελλήνια ιερά: Δελφοί, Ολυμπία, Δήλος

**ΠΕΡΣΙΚΟΙ ΠΟΛΕΜΟΙ**

Κατά την α΄ εικοσαετία του 5ου αι. π.Χ. οι Έλληνες αντιμετωπίζουν επιτυχώς τον περσικό επεκτατισμό.

Αφορμή → Η ατυχής ιωνική επανάσταση (499‐494 π.Χ.).

Α΄ απόπειρα περσικής επέκτασης στον ελλαδικό χώρο → Ολοκληρωτική καταστροφή του περσικού στόλου στον Άθω∙ υποταγή της Θράκης και της Μακεδονίας.

Α΄ οργανωμένη περσική εκστρατεία → Ναυτική επιχείρηση, με στόχο την τιμωρία των Αθηναίων και των Ερετριέων για τη βοήθεια προς τους Ίωνες∙ στον Μαραθώνα δόθηκε το τέλος (490 π.Χ., Μιλτιάδης).

Β΄ οργανωμένη περσική εκστρατεία → Τεράστιες χερσαίες και ναυτικές δυνάμεις με στόχο την κατάκτηση ολόκληρου του ελλαδικού χώρου μετά από τη σειρά των γνωστών συγκρούσεων – Θερμοπύλες (Λεωνίδας), Αρτεμίσιο, Σαλαμίνα (Θεμιστοκλής), Πλαταιές (Παυσανίας), Μυκάλη – οι Πέρσες εγκαταλείπουν με τα υπολείμματα του στρατού τους τον ελλαδικό χώρο (480‐479 π.Χ.).

Ταυτόχρονα → Οι Έλληνες αναχαιτίζουν τους Καρχηδόνιους στη Σικελία (μάχη της Ιμέρας, 480 π.Χ.).

Σημασία των περσικών πολέμων: Σύγκρουση όχι μόνο δύο αντιπάλων, αλλά δύο διαφορετικών τρόπων ζωής, δύο συστημάτων αξιών, δύο πολιτισμών.

 Προβολή του δυναμισμού της πόλης – κράτους ως προς τον οργανωτικό τομέα.

Δημιουργία κοινής εθνικής συνείδησης και κοινής ιστορικής μνήμης όλων των Ελλήνων∙ οι περσικοί πόλεμοι ήταν οι πρώτοι εθνικοί πόλεμοι των Ελλήνων στην ιστορία.

**ΕΡΩΤΗΣΕΙΣ ΔΙΑΓΩΝΙΣΜΑΤΟΣ**

Θέμα 1

(Ι). 1. Οι πρώτοι αργυρώνητοι, δηλαδή αγορασμένοι δούλοι, χρησιμοποιήθηκαν την:

α. ομηρική εποχή

β. κλασική εποχή

γ. αρχαϊκή εποχή

δ. ελληνιστική εποχή

2. Ο δεύτερος ελληνικός αποικισμός οργανώθηκε κατά:

α. την αρχαϊκή εποχή

β. την κλασική εποχή

γ. τους ελληνιστικούς χρόνους

δ. τη ρωμαϊκή περίοδο

3. Ένα πολιτιστικό επίτευγμα της αρχαϊκής εποχής ήταν:

α. οι θολωτοί τάφοι

β. η επική ποίηση

γ. η κεραμική τέχνη με τον μελανόμορφο και ερυθρόμορφο ρυθμό

δ. η τραγωδία

4. Οι ευγενείς, κατά την Αρχαϊκή εποχή, αποκαλούνταν και:

α. εσθλοί

β. τύραννοι

γ. δυνατοί

δ. τιμητές

5. Οι νομοθέτες κατά την αρχαϊκή εποχή αποκαλούνται και:

α. αισυμνήτες

β. φαραώ

γ. τιμητές

δ. βασιλείς

6. Η στενοχωρία ήταν πρόβλημα που προέκυψε από:

α. τη διάψευση των προσδοκιών των ανθρώπων της αρχαϊκής εποχής

β. την αύξηση του πληθυσμού και τις περιορισμένες εκτάσεις γης

γ. την έλλειψη πρώτων υλών

δ. τις εσωτερικές πολιτικές κρίσεις

**(ΙΙ)** Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη **Σωστό**, αν η πληροφορία είναι σωστή, ή τη λέξη **Λάθος**, αν η πληροφορία είναι λανθασμένη:

1. Οι δεσμοί των αποικιών με τις μητέρες-πόλεις, κατά την αρχαϊκή εποχή, ήταν σχέσεις εξάρτησης.
2. Ορισμένοι από τους τυράννους της αρχαϊκής εποχής αναδείχθηκαν σε καλούς ηγέτες που φρόντισαν για την ανάπτυξη της πόλης τους.
3. Οι πρώτες πνευματικές και καλλιτεχνικές ανησυχίες κατά την αρχαϊκή περίοδο εμφανίζονται κυρίως στην Ιωνία.
4. Κατά την αρχαϊκή εποχή, οι πολίτες δεν συμμετείχαν στη διαχείριση των κοινών και δεν έπαιρναν μέρος στη λήψη των αποφάσεων.
5. Η Αθήνα κατά την αρχαϊκή εποχή ξεπέρασε την οικονομική κρίση με κατακτητικούς πολέμους.
6. Κατά την αρχαϊκή εποχή η «στενοχωρία» προέκυψε από την αύξηση του πληθυσμού και τις περιορισμένες καλλιεργήσιμες εκτάσεις.
7. Η αρχαϊκή εποχή ήταν η εποχή της προετοιμασίας και των απαρχών της εξέλιξης του ελληνικού κόσμου.
8. Το σημαντικότερο επίτευγμα της αρχαϊκής εποχής στον τομέα του πολιτισμού ήταν οι θολωτοί τάφοι.
9. Η ελληνική φιλοσοφική σκέψη γεννήθηκε στην Ιωνία κατά την αρχαϊκή εποχή.
10. Η αρχαϊκή εποχή τελειώνει με τους περσικούς πολέμους.
11. Ένα από τα αίτια που συνέβαλαν στην ίδρυση αποικιών κατά την αρχαϊκή εποχή ήταν και η έλλειψη πρώτων υλών, ιδιαίτερα μετάλλων.
12. Ο θεσμός της πόλης-κράτους, κατά την αρχαϊκή εποχή, αποτέλεσε εμπόδιο για την πολιτιστική πορεία των Ελλήνων.

ΑΠΑΝΤΗΣΕΙΣ: Ι) 1. γ. 2. α 3.γ 4.α. 5.α.

ΙΙ) 1. Λ, 2. Σ, 3. Σ, 4. Λ, 5.Λ, 6.Σ, 7.Σ, 8.Λ, 9.Σ, 10. Σ, 11. Σ, 12. Λ

1.β. Να εξηγήσετε τους ακόλουθους ιστορικούς όρους:

**αυτάρκεια** (πόλη-κράτος): «[…] (Οι πολίτες) συμμετείχαν … την αυτάρκεια της πόλης τους […]».σ.85

**αυτονομία (πόλη-κράτος):** «[…] Προϋπόθεση ύπαρξης της πόλης κράτους ήταν και η αυτονομία, δηλαδή οι πολίτες συνέβαλλαν… για να επιτύχουν την αυτονομία της. […]» σ.85

**πλήθος** (αρχαϊκής εποχής): «[…] Στις πόλεις κράτη … με τους ευγενείς […]». σ.87

**στενοχωρία** (αρχαϊκή εποχή): «[…] η στενοχωρία ...γης […]».σ.89

**χαλκιδικό αλφάβητο**: «[…] το χαλκιδικό αλφάβητο...του λατινικού […]».σ.89

**τυραννίδα:** «[…] Η επικράτηση των ολίγων … ηγέτες[…] σ.93

**νομοθέτες (αισυμνήτες):** «[…]Η κατάσταση … ο Σόλων στην Αθήνα […]».σ.93

**οπλιτική φάλαγγα:** «[…] Ήταν ένα καινούργιο ... της εξουσίας […]».σ.93

**ολιγαρχικό ή τιμοκρατικό πολίτευμα:** «[…] Με την καταγραφή των νόμων…το εισόδημα […]»,σ.93

**ισονομία:** «[…] Το δικαίωμα του πολίτη … (ισονομία) […]». σ.94

**ισηγορία:** Τα πολιτεύματα, «[…] Στο δημοκρατικό πολίτευμα σε κάθε πολίτη δινόταν… την άποψή του (ισηγορία). […]» σ.94

**ιωνική επανάσταση:** «[…] Η ατυχής εξέγερση … της Ελλάδας […]».σ.96

Θέμα 2

2.α.

* Ποια ήταν τα συστατικά της πόλεως-κράτους από γεωγραφική άποψη; «[…] Από άποψη … ύπαιθρος χώρα […]». σ.84
* Ποιες ήταν οι βασικές επιδιώξεις των πολιτών της πόλης-κράτους, που αποτελούσαν παράλληλα και προϋποθέσεις ύπαρξής της; «[…] Ανεξάρτητα … πόλης τους […]». σ.85
* Να αναφέρετε και να εξηγήσετε τις τρεις βασικές προϋποθέσεις για την ύπαρξη και την εξέλιξη της πόλης-κράτους. «[…] οι πολίτες είχαν … πόλης τους […]». σ.85
* Να αναφέρετε τους οικονομικούς λόγους που οδήγησαν σε κρίση τις ομηρικές κοινότητες στα τέλη του 9ου αι. π.Χ. «[…] Προς τα τέλη … εκμετάλλευση της γης […]». σ.87
* Πώς επηρέασε η κρίση του ομηρικού κόσμου, στα τέλη του 9ου αι. π.Χ., τον ρόλο του βασιλιά και των ευγενών; «[…] Η οικονομική αυτή κατάσταση ... και ιππείς […]». σ.87
* Ποια ήταν τα αίτια που συνέβαλαν στην ίδρυση των αποικιών κατά τον δεύτερο ελληνικό αποικισμό (8ος-6ος αι. π.Χ.); «[…] Τα αίτια… από την Οδύσσεια […]». σ.89
* Σε ποιες περιοχές εξαπλώθηκαν οι Έλληνες κατά τον δεύτερο αποικισμό και ποιες ήταν οι συνέπειες της εξάπλωσής τους στον τομέα του πολιτισμού; «[…] Από τα μέσα ... του λατινικού […]». σ.89
* Ποιες ήταν οι συνέπειες του δεύτερου ελληνικού αποικισμού (8ος-6ος αι. π.Χ.) στον ελληνικό πολιτισμό; «[…] Όλα τα στοιχεία … λατινικού […]». σ.89
* Ποιες αλλαγές επέφερε η καταγραφή των νόμων στις πόλεις-κράτη κατά τα τέλη του 7ου – τις αρχές 6ου αι. π.Χ.; «[…] Με την καταγραφή των νόμων … το εισόδημα […]». σ.93
* Ποια είναι τα κύρια γεγονότα της δεύτερης οργανωμένης εκστρατείας των Περσών κατά των Ελλήνων «[…] Η δεύτερη … ελλαδικό χώρο (480-479 π.Χ.) […]». σ.96

**3ο ΘΕΜΑ**

**ΠΗΓΗ πρώτη**: Συνδυάζοντας τις ιστορικές σας γνώσεις με τις απαραίτητες πληροφορίες από το κείμενο που σας δίνεται:

**α.** να σχολιάσετε τα δύο διαφορετικά «είδη» ισότητας, τα οποία αναφέρονται σε αυτό.

**β.** να εξηγήσετε τον τρόπο με τον οποίο η τυραννίδα συνέβαλε στη συγκρότηση της έννοιας του πολίτη και στη διαμόρφωση συλλογικών μορφών διοίκησης της πόλης.

**ΚΕΙΜΕΝΟ**

Η τυραννίδα επέτρεψε, με επίκεντρο το πρόσωπο του τυράννου, για πρώτη φορά τη συνεργασία και τη συμμετοχή στη διοίκηση της πόλης διαφορετικών κοινωνικών ομάδων. Στο πλαίσιο αυτό αναπτύχθηκαν προοδευτικά συμπεριφορές και κανόνες που θεμελίωναν την αντίληψη για συλλογικές μορφές διοίκησης της πόλης. Μία από τις σημαντικότερες μεταβολές στο ζήτημα αυτό ήταν το γεγονός ότι με το τέλος της τυραννίδας από τη συμβατική ισότητα που επέβαλλε ο τύραννος (όλοι ήταν ίσοι έναντι του τυράννου) προβάλλεται το αίτημα της ισότητας απέναντι στο νόμο και της νομιμότητας της εξουσίας. Η αντίδραση, δηλαδή, κατά του τυραννικού καθεστώτος προσδιόρισε την έννοια και το περιεχόμενο του πολίτη, είτε με πλήρη είτε με μειωμένα πολιτικά δικαιώματα, ο οποίος συμμετέχει στην επεξεργασία των νόμων και υποτάσσεται σε αυτούς με τη θέλησή του, σε ισότιμη βάση με όλους τους ομοίους του.

Μπιργάλιας, Ν., *Από την κοινωνική στην πολιτική πλειονοψηφία: το στάδιο της ισονομίας. Πολιτειακές μεταβολές στον αρχαίο κόσμο (550-479 π.Χ.)*, Πατάκης, Αθήνα 2009, σσ. 24-25.

# ΕΝΔΕΙΚΤΙΚΕΣ ΑΠΑΝΤΗΣΕΙΣ

**α.** Οι μαθητές/-τριες αναμένεται να εντοπίσουν στο κείμενο την αναφορά στα δύο διαφορετικά «είδη» ισότητας και να διακρίνουν τη διαφορά μεταξύ τους:

* + «Μία από τις σημαντικότερες μεταβολές στο ζήτημα αυτό ήταν το γεγονός ότι με το τέλος της τυραννίδας από τη συμβατική ισότητα που επέβαλλε ο τύραννος (όλοι ήταν ίσοι έναντι του τυράννου) προβάλλεται το αίτημα της ισότητας απέναντι στο νόμο και της νομιμότητας της εξουσίας.»

Η αντίθεση ερμηνεύεται με καθαρά πολιτικούς όρους, αφού στο πλαίσιο της τυραννίδας, όλοι είναι «ίσοι» ως υπήκοοι έναντι του τυράννου, στο πλαίσιο δηλαδή μιας συμβατικής και εξωτερικά επιβεβλημένης «ισότητας», ενώ στη δεύτερη έχουμε αναφορά στη διεκδίκηση του δημοκρατικού δικαιώματος της ισονομίας (ισότητα όλων των πολιτών έναντι του νόμου).

**β.** Με βάση την προηγούμενη διευκρίνιση ως προς τη διάκριση ανάμεσα στην ισότητα των υπηκόων έναντι του τυράννου και στην ισότητα των πολιτών έναντι του νόμου, οι μαθητές/- τριες καλούνται να αναζητήσουν στο κείμενο τον ρόλο της τυραννίδας στη διαδικασία μετάβασης προς συλλογικότερες μορφές διοίκησης της πόλης. Οι μαθητές/-τριες μπορούν να αξιοποιήσουν κριτικά τα εξής σημεία του κειμένου:

* + «Η τυραννίδα επέτρεψε, με επίκεντρο το πρόσωπο του τυράννου, για πρώτη φορά τη συνεργασία και τη συμμετοχή στη διοίκηση της πόλης διαφορετικών κοινωνικών ομάδων» ή/και
	+ «Η αντίδραση, δηλαδή, κατά του τυραννικού καθεστώτος προσδιόρισε την έννοια και το περιεχόμενο του πολίτη, είτε με πλήρη είτε με μειωμένα πολιτικά δικαιώματα, ο οποίος συμμετέχει στην επεξεργασία των νόμων και υποτάσσεται σε αυτούς με τη θέλησή του, σε ισότιμη βάση με όλους τους ομοίους του».

Από την ιστορική αφήγηση του σχολικού βιβλίου [Αρχαϊκή εποχή (750-480 π.Χ.), Τα πολιτεύματα] μπορούν να αξιοποιηθούν οι εξής αναφορές:

* + σειρά εξέλιξης των πολιτευμάτων: τυραννίδα → δημοκρατία
	+ «Μετά την πτώση των τυραννικών καθεστώτων… έγιναν μεταρρυθμιστικές νομοθετικές προσπάθειες που άνοιξαν το δρόμο προς τη δημοκρατία (μεταρρύθμιση του Κλεισθένη)

**ΠΗΓΗ δεύτερη:**

Συνδυάζοντας τις ιστορικές σας γνώσεις με τις απαραίτητες πληροφορίες από τα κείμενα που σας δίνονται, να παρουσιάσετε:

α. τα χαρακτηριστικά της νέας τακτικής πολέμου που καθιέρωσε η οπλιτική φάλαγγα κατά τους αρχαϊκούς χρόνους,

β. την επίδραση της οπλιτικής φάλαγγας στην εξέλιξη του πολιτεύματος.

**ΚΕΙΜΕΝΟ Α**

Οι πολεμικές ανάγκες στη γενική συγκυρία του έβδομου και του έκτου αιώνα έφεραν στις γραμμές των μαχητών τους ιδιοκτήτες γης που μπορούσαν να οπλισθούν και να πολεμήσουν. Όσο αύξανε το βάρος της φάλαγγας των οπλιτών, τόσο μειωνόταν η αξία των ευγενών πολεμιστών. Οι ιππείς συνέχισαν να φτάνουν στο πεδίο της μάχης έφιπποι και ξεκούραστοι αλλά τη στιγμή της σύγκρουσης ξεπέζευαν και εντάσσονταν στις τάξεις των οπλιτών. Η προσωπική τους δεξιότητα ήταν άχρηστη όταν υποχρεώνονταν να αντιμετωπίσουν ένα σύμπλεγμα ασπίδων και δοράτων.

Κυρτάτας Δ., *Μαθήματα από την αθηναϊκή δημοκρατία*, Εκδόσεις του Εικοστού Πρώτου, Αθήνα 20152, σ. 64.

**ΚΕΙΜΕΝΟ Β**

Ακόμη κρίνεται σωστό να θεωρούνται πολίτες όσοι φέρουν οπλισμό· […] Μάλιστα το αρχαιότερο πολίτευμα στους Έλληνες μετά τη βασιλεία στηρίχθηκε στους πολεμιστές, πρώτα στους ιππείς (γιατί οι ιππείς υπερίσχυαν και υπερείχαν στους πολέμους). […] Στη συνέχεια με την αύξηση των πόλεων και της δύναμης των οπλιτών περισσότεροι μετείχαν στο πολίτευμα. Για τον λόγο αυτό οι παλαιότεροι αποκαλούσαν δημοκρατίες τα πολιτεύματα με την τωρινή ονομασία «πολιτείες».

Αριστοτέλης, Πολιτικά IV, 1297b 1-15 (μτφρ. Π. Τζιώκα-Ευαγγέλου)

**ΕΝΔΕΙΚΤΙΚΕΣ ΑΠΑΝΤΗΣΕΙΣ**

α. Για το πρώτο υποερώτημα αναμένεται να επισημάνετε τα εξής:

(βλ. ΚΕΙΜΕΝΟ Α): Οι νέες πολεμικές ανάγκες τον 7ο και 6ο αι. μ.Χ. αύξησαν τη σημασία της συμμετοχής στη μάχη των ιδιοκτητών γης που είχαν τη δυνατότητα να εξασφαλίσουν τον οπλισμό τους πολεμώντας πεζή ως οπλίτες σε φάλαγγα.

Η παράταξη σε φάλαγγα αύξανε σε σημασία σε βάρος των ευγενών που πολεμούσαν έφιπποι.

Οι ιππείς χρησιμοποιούσαν πλέον τα άλογά τους ως μεταφορικά μέσα καθώς στη μάχη σε φάλαγγα ήταν ανίσχυρα μπροστά στα δόρατα και τις ασπίδες.

β. Για το δεύτερο υποερώτημα αναμένεται να επισημάνετε την αλλαγή στην τακτική πολέμου: από το σώμα των ιππέων στην εκ παρατάξεως μάχη των οπλιτών (βλ. ΚΕΙΜΕΝΟ Β).

«Μάλιστα το αρχαιότερο πολίτευμα…με την τωρινή ονομασία ”πολιτείες”.» Ειδικότερα, οι μαθητές/-τριες αναμένεται να αναδείξουν την έννοια του οπλίτη-πολίτη, της ισότητας και της αύξησης του αριθμού των πολιτών που διεκδικούν πολιτική συμμετοχή εστιάζοντας στα εξής σημεία:

«…κρίνεται σωστό να θεωρούνται πολίτες όσοι φέρουν οπλισμό.»

«…αύξηση των πόλεων και της δύναμης των οπλιτών περισσότεροι μετείχαν στο πολίτευμα.»

«…αποκαλούσαν δημοκρατίες τα πολιτεύματα με την τωρινή ονομασία “πολιτείες”.»

Συνδυαστικά, από την ιστορική αφήγηση του σχολικού βιβλίου [Τα πολιτεύματα, «Οι νέες κοινωνικές ομάδες…άσκηση της εξουσίας.» μπορούν να αξιοποιηθούν οι εξής αναφορές:

«…οι νέες κοινωνικές ομάδες…διεκδίκησαν μέσα από συγκρούσεις μερίδιο στην εξουσία.»

«…καινούργιο στρατιωτικό σώμα.»

«…η φάλαγγα των οπλιτών οδήγησε στην ανάπτυξη της ιδέας της ισότητας ακόμη και ως προς την άσκηση της εξουσίας.»

Μέσα από τη συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να παρουσιάζει και να ερμηνεύει τις εξελίξεις στον στρατιωτικό τομέα σε σχέση με την ανάπτυξη της ιδέας της ισότητας.

**ΠΗΓΗ τρίτη:** Συνδυάζοντας τις ιστορικές σας γνώσεις με τις απαραίτητες πληροφορίες από τα κείμενα που σας δίνονται,

**α.** να παρουσιάσετε τα κυριότερα αίτια του δεύτερου ελληνικού αποικισμού (8ος-6ος αι. π.Χ.).

**β.** να αναφερθείτε στη σχέση των αποικιών με τις μητροπόλεις.

**ΚΕΙΜΕΝΟ Α**

Ο Θουκυδίδης λέει πως το κύριο αίτιο του αποικισμού ήταν η αναζήτηση γης και αυτό, από άποψη πολύ γενική, φαίνεται να είναι σωστό. […] Φαινόταν πολύ εύλογο να πιστεύουμε ότι σε πολλά μέρη στη Δύση, όπως ιδιαίτερα στις Συρακούσες, η εισαγωγή ελληνικής κεραμικής από τους εγχωρίους είχε αρχίσει προτού φτάσουν εκεί άποικοι και ήταν λογικό να συμπεράνουμε από αυτό πως το εμπόριο ήταν παράγοντας σπουδαίος, αν όχι αποφασιστικός, για την αποστολή των αποίκων. […] Είδαμε πως αυτή την εποχή επικρατούσε γενικά η αριστοκρατική μορφή διακυβερνήσεως. […] Μ’ αυτές τις περιστάσεις υπήρχαν στους ανθρώπους ισχυρές παρορμήσεις να εγκαταλείψουν τη γενέτειρα πόλη τους […] και να συμμετάσχουν στην ίδρυση μιας νέας πολιτείας, όπου θα μπορούσαν να άρχουν οι ίδιοι.

Bury, J.B. & Meiggs, R., *Ιστορία της Αρχαίας Ελλάδος μέχρι τον θάνατο του Μεγάλου Αλεξάνδρου,* μτφρ. Κ. Ν. Πετρόπουλος, Καρδαμίτσα, Αθήνα 1978, σσ. 106-107.

**ΚΕΙΜΕΝΟ Β**

Οι αποικίες της εποχής εκείνης ιδρύθηκαν από πόλεις, γι’ αυτό και διαφέρουν από τους συνοικισμούς της δεύτερης χιλιετίας. Ο αποικισμός γινόταν τώρα από μια «μητρόπολη», με την οποία η νέα κοινότητα διατηρούσε τη σχέση θυγατρικής πόλεως. […] Η νέα κοινότητα ήταν πόλη όπως ακριβώς η μητρόπολη. […] Ωστόσο ως πολιτική κοινότητα, ως «πόλις», ήταν κατά κανόνα ανεξάρτητη από αυτήν. […] Ο πολίτης της αποικίας δεν ανήκε πλέον στο σώμα των πολιτών της μητροπόλεως. […] Θετική επίδραση στην περαιτέρω ανάπτυξη των αποικιών είχε επίσης το γεγονός ότι αυτές δεν διοικούνταν από την μητρόπολη, αλλά από τους πολίτες που ήταν εγκατεστημένοι εκεί.

Wilcken, Ul., *Αρχαία ελληνική Ιστορία ,* μτφ. Ι. Τουλουμάκου,Παπαζήση, Αθήνα 1976, σσ. 119-120.

**ΕΝΔΕΙΚΤΙΚΕΣ ΑΠΑΝΤΗΣΕΙΣ**

Για την απάντηση στο α. ερώτημα οι μαθητές/-τριες αναμένεται, μέσα από την κριτική ανάγνωση του παραθέματος (ΚΕΙΜΕΝΟ Α), να αξιοποιήσουν τις εξής πληροφορίες:

• «Ο Θουκυδίδης λέει πως το κύριο αίτιο του αποικισμού ήταν η αναζήτηση γης.»

• «…ήταν λογικό να συμπεράνουμε από αυτό πως το εμπόριο ήταν παράγοντας σπουδαίος, αν όχι αποφασιστικός, για την αποστολή των αποίκων.»

• «Μ’ αυτές τις περιστάσεις υπήρχαν στους ανθρώπους ισχυρές παρορμήσεις να εγκαταλείψουν τη γενέτειρα πόλη τους… όπου θα μπορούσαν να άρχουν οι ίδιοι.»

Από την ιστορική αφήγηση του σχολικού βιβλίου [Αρχαϊκή εποχή (750-480 π.Χ.), Ο δεύτερος αποικισμός (8ος -6ος αι. π.Χ.)] μπορούν να αξιοποιηθούν πληροφορίες από το απόσπασμα:

• «[…]Τα αίτια που συνέβαλαν στην ίδρυση των αποικιών… μέσα από την Οδύσσεια.[…]»

Μέσα από τη συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να καταδεικνύει τα αίτια που προκάλεσαν τον ελληνικό

αποικισμό κατά την αρχαϊκή εποχή.

Για την απάντηση στο ερώτημα β. οι μαθητές/-τριες αναμένεται, μέσα από την κριτική ανάγνωση του παραθέματος (ΚΕΙΜΕΝΟ Β), να αξιοποιήσουν τις εξής πληροφορίες:

• «Ο αποικισμός γινόταν τώρα από μια «μητρόπολη», με την οποία η νέα κοινότητα διατηρούσε τη σχέση θυγατρικής πόλεως.»

• «Η νέα κοινότητα ήταν πόλη όπως ακριβώς η μητρόπολη … ήταν κατά κανόνα ανεξάρτητη από αυτήν.»

• «Ο πολίτης της αποικίας δεν ανήκε πλέον στο σώμα των πολιτών της μητροπόλεως.»

• «Θετική επίδραση στην περαιτέρω ανάπτυξη των αποικιών είχε επίσης το γεγονός ότι αυτές δεν διοικούνταν από την μητρόπολη, αλλά από τους πολίτες που ήταν εγκατεστημένοι εκεί.»

Από την ιστορική αφήγηση του σχολικού βιβλίου [Αρχαϊκή εποχή (750-480 π.Χ.), Ο δεύτερος αποικισμός (8ος -6ος αι. π.Χ.)] μπορούν να αξιοποιηθούν πληροφορίες από το απόσπασμα:

• «[…]Η ίδρυση αποικιών στην αρχαϊκή εποχή… οι σχέσεις ήταν εχθρικές.[…]»Μέσα από τη συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να αποτυπώνει τις σχέσεις των αποικιών με τις μητροπόλεις κατά την περίοδο του ελληνικού αποικισμού (8ος -6ος αι. π.Χ.) και ύστερα.

ΚΑΛΗ ΕΠΙΤΥΧΙΑ